open-index/open-wikipedia-markdown huggingface dataset:
Γουλιέλμος της Δανίας

Ο **Γουλιέλμος**, δανικά Vilhelm (21 Φεβρουαρίου 1687 - 23 Νοεμβρίου 1705) από τον Οίκο του Όλντενμπουρκ ήταν πρίγκιπας της Δανίας.

## Βιογραφία
Ήταν ο τέταρτος γιος του Χριστιανού Ε΄ της Δανίας και της Καρλόττας-Αμαλίας, κόρης του Γουλιέλμου ΣΤ΄ λαντγκράβου της Έσσης-Κάσσελ.

Γεννήθηκε στη Κοπεγχάγη. Μεγαλύτερος αδελφός του ήταν ο Φρειδερίκος Δ΄ της Δανίας.

Απεβίωσε το 1705 στην Κοπεγχάγη σε ηλικία 18 ετών, άγαμος.

## Παραπομπές


## Πηγές
* Miroslav Marek, Genealogy: House of Oldenburg 

Κατηγορία:Οίκος του Όλντενμπουργκ
Κατηγορία:Πρίγκιπες της Δανίας
Τότα Τσέντεν

Η **Μαργαρέτε "Τότα" Τσέντεν** (*[[γερμανικά]]: Margarete "Totta" Zehden*), Γεννήθηκε το 1915 στο Βερολίνο, ήταν Γερμανίδα, πρώην πρωταθλήτρια της αντισφαίρισης.

Κόρη του Μπρούνο Τσέντεν, εβραϊκής καταγωγής, και της Hedwig η οποία δεν ήταν Εβραία, αδελφό της ήταν ο συνθέτης Χανς Τσέντεν. Στον β΄παγκόσμιο πόλεμο η οικογένεια γλίτωσε τις διώξεις από το καθεστώς λόγω του ότι η μητέρα της δεν ήταν Εβραία αλλά ο πατέρας της Μπρούνο υποχρεώθηκε σε καταναγκαστική εργασία στο εργοστάσιο της Ζίμενς.

Ξεκίνησε την αντισφαίριση από μικρή ηλικία, έπαιζε από την δεκαετία του 30 έως την δεκαετία του 50. Κέρδισε το γερμανικό πρωτάθλημα του 1938 σε κλειστό γήπεδο. Στο Πρωτάθλημα αντισφαίρισης Ανατολικής Μεσογείου ήταν δεύτερη στο απλό και δεύτερη στο διπλό με συμπαίκτρια την Ζακλίν Κερμινά. Είχε συμμετάσχει στο Γουίμπλεντον το 1953, στα διεθνή τουρνουά του Καΐρου, της Αλεξάνδρειας στο Ρολάν Γκαρός κ.α..
## Παραπομπές


Κατηγορία:Γερμανίδες αθλήτριες της αντισφαίρισης
Κατηγορία:Δυτικογερμανίδες αθλήτριες της αντισφαίρισης
Κάρολος της Δανίας

O **Κάρολος**, δανικά Karl (26 Οκτωβρίου 1680 - 8 Ιουνίου 1729) από τον Οίκο του Όλντενμπουρκ ήταν πρίγκιπας της Δανίας.

## Βιογραφία
Ήταν ο τρίτος γιος του Χριστιανού Ε΄ της Δανίας και τηςΚαρλόττας-Αμαλίας, κόρης του Γουλιέλμου ΣΤ΄ λαντγκράβου της Έσσης-Κάσσελ. Μεγαλύτερος αδελφός του ήταν ο Φρειδερίκος Δ΄ της Δανίας.

Γεννήθηκε στο κάστρο Κοπενχάγκεν και η εκπαίδευσή του ανατέθηκε στον Γιόχαν-Γκέορκ Χόλσταϊν, που τον αντικατέστησε το 1696 ο Κάρλ Άλεφεντ. Υπεύθυνος για την ανατροφή του ήταν ο Χρίστιαν-Ζήγκφρητ φον Πλέσεν.

Υπέφερε από ασθενή υγεία και άκουγε δύσκολα. Για να επωφεληθεί από ένα πιο ήπιο κλίμα, στάλθηκε σε εκπαιδευτικό ταξίδι στη Γαλλία, όπου διέμεινε πιο πολύ στο Μονπελιέ και στην Ιταλία. Στο ταξίδι συνοδευόταν από τον γιο του παιδαγωγού του Καρλ-Άντολφ φον Πλέσεν, τον οποίο αργότερα έκανε Αυλάρχη και Καγκελάριο. 

Δεν νυμφεύτηκε. Το διάστημα 1697-99 η πολιτική της Δανίας ήταν να συμμαχήσει με τη Σουηδία και σχεδιάστηκε ο γάμος της αδελφής του Σοφίας-Χέντβιχ με τον Κάρολο ΙΒ΄ της Σουηδίας και ο δικός του με την μία αδελφή του Καρόλου ΙΒ΄, αλλά κανείς γάμος δεν υλοποιήθηκε.

### Ιδιοκτήτης γης και ιπποτρόφος
Επέστρεψε στη Δανία και εγκαταστάθηκε στο κάστρο Γιέγκερσπρις, που του παραχώρησε ο αδελφός του, όταν το 1699 ανέλαβε βασιλιάς. Ξεκίνησε αμέσως μία μεγάλη επέκταση του κάστρου και μια και αγαπούσε τα άλογα, όπως ο πατέρας και ο αδελφός του, έφτιαξε ένα ιπποφορβείο. 

Η μητέρα του απεβίωσε το 1715 και από αυτήν κληρονόμησε τις ενορίες Βέμμετοφτε και Χόιστρουπ στη νήσο Ζέαλαντ και το ανάκτορο Σαρλόττενμπορκ στην Κοπεγχάγη. Μεταξύ των ιδιοκτησιών του ήταν και ένας ευχάριστος κήπος έξω από τη Βόρεια πύλη της Κοπεγχάγης, γνωστός με το όνομα *ο κήπος του πρίγκιπα* ή *το μπλε αγρόκτημα*, ονόματα που επέζησαν ως τοπωνύμια. 

## Τα επόμενα έτη
Ο αδελφός του, χωρίς να χωρίσει την 1η του σύζυγο, νυμφεύτηκε 2η και όταν αυτή απεβίωσε, νυμφεύτηκε μοργανατικά την Άννα-Σοφία Ρέβεντλοβ. Όταν απεβίωσε η 1η, ο Φρειδερίκος Δ΄ ανύψωσε την Άννα-Σοφία σε βασίλισσα. Σε αυτό εναντιώθηκε o Κάρολος και η αδελφή του Σοφία-Χέντβιχ. Ο Κάρολος μετακινήθηκε μόνιμα στην ενορία Βέμμετοφτε και διατηρούσε μία υπερβολική οικοσκευή. Ο φον Πλέσεν ασκούσε μεγάλη επιρροή στον πρίγκιπα. 

Ο Κάρολος συμφιλιώθηκε με τον Φρειδερίκο Δ΄, μάλιστα έγινε ανάδοχος ενός τέκνου, που απέκτησε ο αδελφός του με την Άννα-Σοφία. Υπέφερε από ασθενή υγεία σε όλη τη ζωή του· απεβίωσε το 1729 και τάφηκε στον καθεδρικό του Ρόσκιλντε.

## Αναφορές σε Πηγές


Κατηγορία:Οίκος του Όλντενμπουργκ
Κατηγορία:Πρίγκιπες της Δανίας
Κάτω Κάμπος Πυλλήνης Αιτωλοακαρνανίας

*Για άλλους οικισμούς με το ίδιο όνομα Κάτω Κάμπος στην Αιτωλοακαρνανία, δείτε: [[Kάτω Κάμπος Αιτωλοακαρνανίας]]*.
*Για άλλους οικισμούς με το όνομα Κάμπος στην Αιτωλοακαρνανία, δείτε [[Κάμπος Αιτωλοακαρνανίας]]*.
*Για άλλους οικισμούς με το όνομα Κάμπος στην Ελλάδα, δείτε τη σελίδα αποσαφήνισης [[Κάμπος]]*.

Ο **Κάτω Κάμπος** είναι ημιορεινός οικισμός που βρίσκεται στην Ναυπακτία του νομού Αιτωλοακαρνανίας σε υψόμετρο 170 μέτρα. Έχει πληθυσμό 29 κατοίκους σύμφωνα με την απογραφή του 2011 και μαζί με τον Άνω Κάμπο, τα Λουτρά Στάχτης και τη Στράνωμα συναποτελούν την Τοπική Κοινότητα Στρανώμης που ανήκει στη Δημοτική Ενότητα Πυλλήνης του Δήμου Ναυπακτίας.

## Γενικά στοιχεία
Ο Κάτω Κάμπος βρίσκεται στα βόρεια της Ναυπάκτου, από την οποία απέχει 31 χλμ., ανάμεσα στον ποταμό Εύηνο και τον χείμαρρο Πόριαρη σε απόσταση μόλις 1,5 χλμ. από τα Λουτρά Στάχτης. Το χωριό αναγνωρίστηκε ως οικισμός το 1961 και προσαρτήθηκε στην τότε κοινότητα Στρανώματος. Σύμφωνα με το σχέδιο “Καποδίστριας”, μέχρι το 2010, ανήκε στο Τοπικό Διαμέρισμα Στρανώμης, του πρώην Δήμου Πυλλήνης του Νομού Αιτωλίας και Ακαρνανίας.

### Απογραφές πληθυσμού

## Παραπομπές


Κατηγορία:Χωριά της περιφερειακής ενότητας Αιτωλοακαρνανίας
Κατηγορία:Δήμος Ναυπακτίας
Χριστιανός Γκίλντενλεβε

Ο **Χριστιανός Γκίλντενλεβε**, δανικά Christian Gyldenløve (28 Φεβρουαρίου 1674 - 16 Ιουλίου 1703) από τον Οίκο του Όλντενμπουργκ ήταν κόμης του Σάμσε.

## Βιογραφία
Ήταν ο πρώτος νόθος γιος του Χριστιανού Ε΄ της Δανίας και της ερωμένης του Σοφίας Αμαλίας Μοτ.

Στη Σοφία Αμαλία και τους απογόνους της δόθηκε ο τίτλος της κόμισσας/κόμη του Ντένεσκιελντ-Σάμσε. Ο Χριστιανός γεννήθηκε στην Κοπεγχάγη· υπηρέτησε στον στρατό της Δανίας και άλλων χωρών με διάκριση. Έγινε Γενικός Διευθυντής Ταχυδρομείων.

Απεβίωσε το 1703 στο Όντενσε στη νήσο Φιονία σε ηλικία 71 ετών.

## Οικογένεια
Νυμφεύτηκε πρώτα το 1696 την εξαδέλφη του Καρλόττα Αμαλία, κόρη του Ούλρικ Φρειδερίκου Γκίλντενλεβε και είχε τέκνα:
* Χριστιανή Καρλόττα 1698-1699
* Φρειδερίκη Λουίζα 1699-1744, παντρεύτηκε τον Χριστιανό Αύγουστο Α΄, δούκα του Σλέσβιχ-Χόλσταϊν-Σόντερμπουργκ-Αουγκούστενμπουργκ

Το 1699 απεβίωσε η Καρλόττα Αμαλία και ο Χριστιανός έκανε το 1701 δεύτερο γάμο με τη Δωροθέα Κραγκ και είχε τέκνα:
* Χριστιανός 1702-1728
* Φρειδερίκος 1703-1770, κόμης του Ντένεσκιελντ-Σάμσε

## Παραπομπές


## Εξωτερικοί σύνδεσμοι
* 
* https://web.archive.org/web/20120808042040/http://www.denstoredanske.dk/Samfund%2C_jura_og_politik/Diverse_historie/Nordiske_sl%C3%A6gter/Danneskiold Danneskiold] at Den Store Dansk Encyklopædi

Κατηγορία:Οίκος του Όλντενμπουργκ
Κάτω Κάμπος Αιτωλοακαρνανίας

Με την ονομασία **Κάτω Κάμπος** υπάρχουν δύο οικισμοί στην Αιτωλοακαρνανία:

* ο Κάτω Κάμπος Παρακαμπυλίων Αιτωλοακαρνανίας
* ο Κάτω Κάμπος Πυλλήνης Αιτωλοακαρνανίας

## Σημείωση
* Για οικισμούς με ονομασία **Άνω Κάμπος** στην Αιτωλοακαρνανία, δείτε: Άνω Κάμπος Αιτωλοακαρνανίας.
* Για οικισμούς με ονομασία **Κάμπος** στην Αιτωλοακαρνανία, δείτε: Κάμπος Αιτωλοακαρνανίας.

Κατηγορία:Αποσαφηνίσεις ελληνικών τοπωνυμίων
Ούλρικ Χριστιανός Γκύλντενλιβε (1678-1719)

Ο **Ούλρικ-Χριστιανός Γκύλντενλιβε** ο *νεότερος*, δανικά Ulrik-Christian Gyldenløve (1678 - Δεκέμβριος 1719) από τον Οίκο του Όλντενμπουρκ ήταν κόμης του Σάμσι (Samsø) και κυβερνήτης τη Ισλανδίας.

## Βιογραφία
Ήταν ο δεύτερος νόθος γιος του Χριστιανού Ε΄ της Δανίας και της ερωμένης του Σοφίας-Αμαλίας Μοτ. Στην Σοφία-Αμαλία και στους απογόνους της δόθηκε ο τίτλος του κόμη (κόμισσας) του Ντάννεσκιολτ-Σάμσι. Ο πατέρας του τού έδωσε το όνομα του θείου του Ούλρικ-Χριστιανού του *πρεσβύτερου*, στρατηγού που έπεσε μαχόμενος τους Σουηδούς.

Ήταν 6 ετών, όταν ο πατέρας του τον όρισε κυβερνήτη της Ισλανδίας. Διετέλεσε σε αυτή τη θέση ως το τέλος της ζωής του, αν και δεν μετέβη ποτέ εκεί. Αν και ο ετεροθαλής αδελφός του Φρειδερίκος Δ΄ δυσπιστούσε προς τους ευγενείς, τον διόρισε αντιναύαρχο του Δανικού στόλου το 1697. Τελικά έγινε αρχηγός του Στόλου και ίδρυσε τη Β. Ναυτική Ακαδημία της Δανίας. 

Με το ξεκίνημα του Μεγάλου Βορείου Πολέμου (1700-21) ο Ούλρικ-Χρίστιαν με το Στόλο του ήταν σε ετοιμότητα, αλλά δεν χρειάστηκε. O στόλος των Σουηδών, Βρετανών και Ολλανδών είχε 61 πλοία και υπερείχε κατά πολύ του στόλου των 21 πλοίων της Δανίας. Έτσι η Δανία δεν μπόρεσε να αποτρέψει την αποβίβαση των Σουηδικών στρατευμάτων και τον βομβαρδισμό της Κοπεγχάγης, πράγμα που έκανε τη Δανία να παύσει νωρίς τη συμμετοχή της στον Πόλεμο. 

Το 1709 ο πόλεμος αναβίωσε, αλλά ο Ούλρικ-Χρίστιαν ήταν πιο οργανωμένος. Η Δανία πολιορκούσε το Στράλσουντ στο Μεκλεμβούργο, πόλη που κατείχαν οι Σουηδοί. Ο Ούλρικ-Χρίστιαν με τα πλοία του βομβάρδιζε τα Σουηδικά πλοία, που πήγαιναν να αποβιβάσουν στρατιώτες και να ανακουφίσουν την πολιορκία: έκαψε 80 από αυτά. Η πόλη τελικά έπεσε και ο Κάρολος ΙΒ΄ της Σουηδίας επέστρεψε στη Σουηδία. Ήταν μία αξιοσημείωτη νίκη.

## Αναφορά σε Πηγές


## Πηγές
* Admiral Thunderbolt, by Hans Christian Adamson, Chilton Company, 1959.
* Dansk biografisk Lexikon / VI. Bind, by Carl Frederik Bricka (1887-1905)

Κατηγορία:Οίκος του Όλντενμπουργκ
Κατηγορία:Ιστορία της Ισλανδίας
Κάμπος Αιτωλοακαρνανίας

Με την ονομασία **Κάμπος** υπάρχουν τρεις οικισμοί στην Αιτωλοακαρνανία:

* ο Κάμπος Αμπελακίου Αιτωλοακαρνανίας
* ο Κάμπος Σίμου Αιτωλοακαρνανίας
* ο Κάμπος Χούνης Αιτωλοακαρνανίας

## Σημείωση
* Για οικισμούς με ονομασία **Άνω Κάμπος** στην Αιτωλοακαρνανία, δείτε: Άνω Κάμπος Αιτωλοακαρνανίας.
* Για οικισμούς με ονομασία **Κάτω Κάμπος** στην Αιτωλοακαρνανία, δείτε: Kάτω Κάμπος Αιτωλοακαρνανίας.
* Υπάρχει και οικισμός με ονομασία Μέγας Κάμπος Αιτωλοακαρνανίας.

Κατηγορία:Αποσαφηνίσεις ελληνικών τοπωνυμίων
Γουλιέλμος του Γκλόστερ

Ο **Γουλιέλμος** (αγγλικά: *William*, δανικά: *Vilhelm*, 24 Ιουλίου 1689 - 30 Ιουλίου 1700), από τον Οίκο του Όλντενμπουργκ, ήταν δούκας του Γκλώστερ.

## Βιογραφία
Ο *Γουλιέλμος Ερρίκος* ήταν ο μόνος επιζήσας γιος του Γεωργίου της Δανίας και της Άννας της Μεγάλης Βρετανίας, κόρης του Ιακώβου Α΄ της Αγγλίας & ΣΤ΄ της Σκωτίας. Βαπτίστηκε από τον επίσκοπο του Λονδίνου Χένρυ Κόμπτον τρεις μέρες μετά τη γέννησή του. Υπέφερε από ασθενική υγεία από τη γέννησή του.

Απεβίωσε το 1700 στο Κάστρο του Ουίνδσορ του Μπέρκσιρ σε ηλικία 11 ετών. Τάφηκε στις 9 Αυγούστου στη Βασιλική Κρύπτη του Παρεκκλησίου του Ερρίκου Ζ΄ στο Αββαείο του Ουέστμινστερ. 

Το 1702 η μητέρα του, Άννα, έγινε βασίλισσα της Αγγλίας & Σκωτίας. Δεν είχε άλλους επιζώντες απογόνους και έτσι μετά το θάνατό της το 1714 τη διαδέχθηκε ο 2ος εξάδελφός της, Γεώργιος του Αννοβέρου.

## Παραπομπές


## Πηγές
* Ashmole, Elias (1715). The History of the Most Noble Order of the Garter. Bell, Taylor, Baker, and Collins.
* Brown, Beatrice Curtis (1929). Anne Stuart: Queen of England. Geoffrey Bles.
* Chapman, Hester (1955). Queen Anne's Son: A Memoir of William Henry, Duke of Gloucester. Andre Deutsch.
* Churchill, Winston S. (1947) [1933–34]. Marlborough: His Life and Times. George G. Harrop & Co.
* Curtis, Gila; introduced by Antonia Fraser (1972). The Life and Times of Queen Anne. Weidenfeld & Nicolson. ISBN 0-297-99571-5.

Κατηγορία:Οίκος του Όλντενμπουργκ
Κατηγορία:Δούκες του Γκλόστερ
Κατηγορία:Πρίγκιπες της Δανίας
Κρονγκ Τα Χμάου

Το **Κρονγκ Τα Χμάου **(χμερ: ក្រុងតាខ្មៅ, μετάφραση: "Μαύρος Παππούς") είναι η πρωτεύουσα και μεγαλύτερη πόλη της Επαρχίας Καντάλ στην κεντρική Καμπότζη.
Η πόλη βρίσκεται περίπου 11 χιλιόμετρα νότια της Πνομ Πεν (στα άμεσα σύνορα της Πνομ Πεν). Η πόλη χωρίζεται σε 6 δήμους (*σανγκάτ*) και 20 χωριά (*φουμ*). Το 2008 η πόλη είχε πληθυσμό 195.898 κατοίκων.

Περίπου το 60% των πολιτών του Κρονγκ Τα Χμάου ταξιδεύουν για να εργαστούν στην Πνομ Πεν.

## Παραπομπές


## Εξωτερικοί σύνδεσμοι
* Το Καντάλ στην ιστοσελίδα της Βασιλικής Κυβέρνησης της Καμπότζης
* Το Καντάλ στην ιστοσελίδα του Υπουργείου Εμπορείου της Καμπότζης

Κατηγορία:Πόλεις της Καμπότζης
Μάχη του Λύτσεν

Με τον όρο **Μάχη του Λύτσεν** είναι γνωστά τα εξής γεγονότα:
* Μάχη του Λύτσεν (1632) (γερμ. *Schlacht bei Lützen*) στο πλαίσιο του Τριακονταετούς πολέμου.
* Μάχη του Λύτσεν (1813) ή **Μάχη του Γκροσγκέρσεν** (γερμ. *Schlacht bei Großgörschen*) στο πλαίσιο των Ναπολεόντειων πολέμων.
Μάγκνους του Χόλσταϊν

Ο **Μάγκνους**, δανικά Magnus (5 Σεπτεμβρίου 1540 - 28 Μαρτίου 1583) από τον Οίκο του Όλντενμπουρκ ήταν δούκας του Χόλσταϊν (1559) και μετά τιτουλάριος βασιλιάς της Λιβονίας, υποτελής του Ιβάν Δ΄ της Ρωσίας.

## Βιογραφία
Γεννήθηκε στο κάστρο Κρίστιανσμποργκ της Κοπενχάγης και ήταν ο δευτερότοκος γιος του Χριστιανού Γ΄ της Δανίας και της Δωροθέας των Ασκάνια, κόρης του Μάγκνους Α΄ δούκα της Σαξονίας-Λάουενμπουργκ.

Στα 17 έτη του εστάλη στη Γερμανία για να μορφωθεί σε διάφορες Αυλές της χώρας. Το 1559 απεβίωσε ο πατέρας του και ο Μάγκνους επέστρεψε στη Δανία για τη στέψη του μεγαλύτερου αδελφού του Φρειδερίκου Β΄ ως βασιλιά. Το ίδιο έτος ο επίσκοπος Έσελ-Βηκ & Κουρλάνδης (περιοχών στη Λιβονία) πώλησε τα εδάφη του για 30.000 τάληρα στον Φρειδερίκο Β΄. Ο βασιλιάς προτίμησε να παραχωρήσει τη Λιβονία στον Μάγκνους, αντί να διαιρέσει τα πατρικά εδάφη με τον αδελφό του. Ο Μάγκνους δέχθηκε να αποκηρύξει το δικαίωμα διαδοχής του στα δουκάτα Σλέσβιχ & Χόλσταϊν και το 1560 μετέβη με στρατό στο Έσελ, όπου αμέσως εκλέχθηκε επίσκοπος Έσελ-Βηκ & Κουρλάνδης από τον Σύλλογο του καθεδρικού ναού. 

## Βασιλιάς της Λιβονίας
Το 1570 ο Μάγκνους έφθασε στη Μόσχα, όπου ο Ιβάν Δ΄ της Ρωσίας τον έστεψε βασιλιά της Λιβονίας με αντάλλαγμα τη συμμαχία του. Ήταν η περίοδος του Πολέμου της Λιβονίας (1558-83) και οι περιοχές έπρεπε να κατακτηθούν. Έλαβε τον καταστατικό χάρτη του υποτελούς βασιλείου. Ο Μάγκνους έφυγε από τη Μόσχα με 20.000 Ρώσους στρατιώτες για να καταλάβει το Ρέβαλ (νυν Τάλιν) από τους Σουηδούς. Ο Ιβάν Δ΄ ήλπιζε στη βοήθεια του Φρειδερίκου Β΄, αλλά αυτό δεν έγινε και ο Μάγκνους εγκατέλειψε την πολιορκία. 

Ζήτησε από τους ευγενείς της Λιβονίας να συνασπιστούν μαζί του εναντίον των ξένων, αλλά ο ΙΒάν Δ΄ του επιτέθηκε και τον αιχμαλώτισε. Όταν ελευθερώθηκε δεν ήταν πια αυτός βασιλιάς, αλλά ο Στέφαν Μπάτορυ της Πολωνίας. Έζησε τα τελευταία έτη στο κάστρο Πίλτεν στην επισκοπή της Κουρλάνδης, όπου απεβίωσε. Το 1662 το λείψανό του μεταφέρθηκε στη Δανία και εναποτέθηκε στον καθεδρικό του Ρόσκιλε.

## Οικογένεια
Νυμφεύτηκε το 1574 τη Μαρία των Ρουρικιδών, κόρη του Βλαντίμιρ (εγγονού του Ιβάν Γ΄ και της (Ζωής) Σοφίας Παλαιολογίνας) και είχε τέκνα:
* Μαρία και Ευδοξία, απεβίωσαν 17 και 7 ετών αντίστοιχα.

## Πρόγονοι

## Αναφορές


## Εξωτερικοί σύνδεσμοι
* Livonian Wars, by Kara Broughton
* Die Münzen von Herzog Magnus

Κατηγορία:Οίκος του Όλντενμπουργκ
Κατηγορία:Δούκες του Χόλσταϊν
Κατηγορία:Πρίγκιπες της Δανίας
Ελένη Μαρούλη

Η **Ελένη Μαρούλη** (αγγλ: *Helen Louise Maroulis*, 19 Σεπτεμβρίου 1991) είναι Αμερικανίδα αθλήτρια της ελευθέρας πάλης. Μεταξύ άλλων, έχει αναδειχθεί χρυσή Ολυμπιονίκης το 2016 στην κατηγορία των 53 κιλών καθώς και παγκόσμια πρωταθλήτρια στην κατηγορία 55 και 58 κιλών (το 2015 και το 2017 αντίστοιχα).

## Βιογραφία
Γεννήθηκε στο Ρόκβιλ του Μέριλαντ και κατοικεί στην Καλιφόρνια. Από την πλευρά του πατέρα της είναι ελληνικής καταγωγής με ρίζες από τον Κάλαμο του Ιονίου. Ξεκινησε να ασχολείται με την πάλη στην ηλικία των 7 ετών, ενώ οι επιδόσεις της τα επόμενα χρόνια της προσέφεραν υποτροφίες στο Missouri Baptist University και το Πανεπιστήμιο Σάιμον Φρέιζερ του Καναδά.

## Καριέρα
Η Μαρούλη έχει κατακτήσει επτά εθνικά πρωταθλήματα ελευθέρας πάλης, ενώ είναι μέλος της εθνικής ομάδας των ΗΠΑ από το 2008. Το 2011 κέρδισε το χρυσό μετάλλιο στους Παναμερικανικούς Αγώνες της Γουαδαλαχάρα στην κατηγορία των 55 κ. και το 2012 κατετάγη δεύτερη στο Παγκόσμιο Πρωτάθλημα του Καναδά, χάνοντας στον τελικό από την Ιαπωνίδα Σαόρι Γιοσίντα. Την ίδια χρονιά ηττήθηκε στον τελικό των αμερικανικών προκριματικών από την Κέλσι Κάμπελ με αποτέλεσμα να αποκλειστεί από τους Ολυμπιακούς Αγώνες του Λονδίνου, ενώ οι προσπάθειες της ίδιας και της Ελληνικής Ομοσπονδίας Πάλης ώστε να αγωνιστεί με τα ελληνικά χρώματα δεν καρποφόρησαν λόγω γραφειοκρατικών επιπλοκών.

Το 2014 κέρδισε το χάλκινο μετάλλιο στο Παγκόσμιο Πρωτάθλημα της Τασκένδης, ενώ το επόμενο έτος κατέκτησε το χρυσό στο Παγκόσμιο του Λας Βέγκας. Το 2016 κατέκτησε το χρυσό μετάλλιο της κατηγορίας των 53 κ. στους Ολυμπιακούς Αγώνες του Ρίο, επικρατώντας στον τελικό της Σαόρι Γιοσίντα με 4-1. Αυτή η επιτυχία κατέστησε τη Μαρούλη την πρώτη Αμερικανίδα χρυσή Ολυμπιονίκη στην ελευθέρα πάλη. Τον Αύγουστο του 2017 αναδείχτηκε παγκόσμια πρωταθλήτρια στην κατηγορία των 58 κιλών. Ανήκει στον σύλλογο Sunkist Kids και προπονείται υπό τις οδηγίες του Βαλεντίν Κάλικα.

## Παραπομπές


Κατηγορία:Έλληνες αθλητές της ελευθέρας πάλης
Κατηγορία:Αμερικανοί αθλητές της ελεύθερης πάλης
Κατηγορία:Αμερικανοί Ολυμπιονίκες
Κατηγορία:Αμερικανοί ελληνικής καταγωγής
Κατηγορία:Έλληνες ομογενείς αθλητές
Κάμπος Σίμου Αιτωλοακαρνανίας

Ο **Κάμπος** είναι χωριό της ορεινής Ναυπακτίας του νομού Αιτωλοακαρνανίας σε υψόμετρο 360 μέτρων.

## Γεωγραφικά - ιστορικά στοιχεία
Ο Κάμπος βρίσκεται βορειοδυτικά της Ναυπάκτου σε απόσταση 36 χλμ., επάνω στην επαρχιακή οδό Θέρμου - Λουτρά Στάχτης - Σίμου και απέχει 29 χλμ. από τον Σίμο. Στα νότια του χωριού είναι ο χείμαρρος Πόριαρης που ακολουθώντας δυτική κατεύθυνση καταλήγει στον Εύηνο ποταμό. Οι ντόπιοι αποκαλούν τον οικισμό *Σιμόκαμπο* και σημαντικότερο αξιοθέατό του είναι το πέτρινο γεφύρι στον Πόριαρη, κτισμένο περίπου το 1885, που έχει χαρακτηριστεί νεότερο μνημείο από το 2008. Το χωριό αναγνωρίστηκε ως οικισμός το 1940 και προσαρτήθηκε στην τότε κοινότητα Σίμου. Σύμφωνα με το σχέδιο “Καποδίστριας”, μέχρι το 2010, ανήκε στο Τοπικό Διαμέρισμα Σίμου, του πρώην Δήμου Πυλλήνης του Νομού Αιτωλίας και Ακαρνανίας

## Διοικητικά - πληθυσμιακά στοιχεία
Ως ξεχωριστός οικισμός αναφέρεται επίσημα για πρώτη φορά το 1940 να προσαρτάται στην τότε κοινότητα Σίμου. Σύμφωνα με την εφαρμογή του προγράμματος Καλλικράτης, μαζί με τον Σίμο και το Παλαιοχώρι αποτελούν την Τοπική Κοινότητα Σίμου που ανήκει στη Δημοτική Ενότητα Πυλλήνης του Δήμου Ναυπακτίας και ο πληθυσμός της, σύμφωνα με την απογραφή του 2011, είναι 18 κάτοικοι.

### Απογραφές πληθυσμού

## Παραπομπές


Κατηγορία:Χωριά της περιφερειακής ενότητας Αιτωλοακαρνανίας
Κατηγορία:Δήμος Ναυπακτίας
Korres

Η **Korres** είναι ελληνική εταιρεία παραγωγής καλλυντικών και ομοιοπαθητικών προϊόντων που ιδρύθηκε στην Αθήνα από τον φαρμακοποιό Γεώργιο Κορρέ. Η Korres παράγει προϊόντα ομορφιάς για γυναίκες και άνδρες, βασισμένα σε φυσικά συστατικά (και εν μέρει στην ομοιοπαθητική) γεγονός το οποίο την κατέστησε μία από τους πρωτοπόρους στην Ελλάδα. Το πρώτο προϊόν της εταιρείας είχε ως βάση έμπνευσης το νησί της Νάξου, απ'όπου και καταγόταν ο Γεώργιος Κορρές.

## Ιστορία
Η εταιρία Korres αποτέλεσε μετεξέλιξη του πρώτου ομοιοπαθητικού φαρμακείου της Αθήνας, του φαρμακείου Τζιβανίδη το οποίο ήταν σε λειτουργία από τα μέσα της δεκαετίας το '60 στο Παγκράτι, το οποίο και ανέλαβε ο Γεώργιος Κορρές το 1992. Το 1996 δημιουργήθηκε η ‘ΚΟΡΡΕΣ Α.Ε. Φυσικά Προϊόντα’.

Η εταιρία εισήλθε στην αγορά το 2000. Στο 14% του μετοχικού κεφαλαίου της Κορρές Α.Ε εισήλθε το 2017 το επενδυτικό κεφάλαιο North Haven Private Equity της Morgan Stanley, το οποίο και εξαγόρασε την πλεοψηφία των μετοχών της με την κινεζική Profex Inc. (“Profex” - εταιρεία διανομής δερμοκαλλυντικών προϊόντων στην Κίνα) τον Ιανουάριο του 2018 υπό την ηεγσία του τότε Διευθύνοντος Συμβούλου Δημήτρη Βιδάκη.

Το 2019, σε συνεργασία με τον αδερφό του Αποστόλη Κορρέ, ο πρώτος χώρος στέγασης και περαματισμού της Korres (το ομοιοπαθητικό φαρμακείο Τζιβανίδη) μεταφέρθηκε στην οδό Κολοκοτρώνη ως Naxos Apothecary, επεκτείνοντας έτσι και την διεθνή ταυτότητα της εταιρίας.

## Προϊόντα
Το πρώτο προϊόν της εταιρίας ήταν ένα αρωματικό σιρόπι για το λαιμό με βάση το μέλι και τον γλυκάνισο, εμπνευσμένο από την οικογενειακή παράδοση της ιδιαίτερης πατρίδας του Γιώργου Κορρέ, το Σκαδό της Νάξου. Η κρέμα 24ωρης ενυδάτωσης 'Άγριο Τριαντάφυλλο' ήταν το πρώτο προϊόν περιποίησης προσώπου της εταιρίας, επίσης εμπνευσμένο από το νησί της Νάξου, το οποίο αποτέλεσε ταυτόχρονα παγκόσμια πατέντα. Έκτοτε η εταιρία ΚΟΡΡΕΣ παράγει μεγάλη ποικιλία προϊόντων περιποίησης και έχει συνεργαστεί με πλήθος Ελληνικών και διεθνών επιχειρήσεων, όπως η Volvo Car Hellas , οι αεροπορικές εταιρίες Delta Airlines, Lufthansa και Jet Airways , η Cageo (θυγατρική εταιρεία του Ομίλου Plias), κλπ.

## Διακρίσεις
Η εταιρία Korres έχει βραβευθεί:
* 1998, Βραβείο Καινοτομίας από το Υπουργείο Ανάπτυξης 
* 2000, Βραβείο Επιχειρηματικότητας από το ΕΟΜΜΕΧ 
* 2003, Βραβείο Ανάπτυξης και Καινοτομίας 
* 2008, Βραβείο Καινοτομίας (World’s Most Innovative Brand) στα βραβεία ICN (International Cosmetic News) & ΗΒΑ Global Expo  
* 2008, Πρώτο βραβείο για το flagship κατάστημα ΚΟΡΡΕΣ στο Σόχο της Νέας Υόρκης στον διαγωνισμό Retail Renovation Competition 2008 

## Καταστήματα
Αριθμός καταστημάτων της Κορρές τον Ιούνιο του 2015:

## Παραπομπές


## Εξωτερικοί σύνδεσμοι
 www.korres.com

Κατηγορία:Ελληνικές επιχειρήσεις-επέκταση
Κατηγορία:Ελληνικές επιχειρήσεις
Κατηγορία:Ελληνικά εμπορικά σήματα
Αγριοτριανταφυλλιά

Η **αγριοτριανταφυλλιά** (επιστ. ονομ. ***Rosa canina***) είναι θάμνος που ανήκει στο γένος των Ρόδων (*Rosa*).

thumb|left|200px|ένας ψηλός αναρριχώμενος θάμνος αγριοτριανταφυλλιάς
thumb|left|200px|κυνόροδα ''(ή μαλλιαρόκωλα'')

Ο θάμνος είναι φυλλοβόλος και φτάνει σε ύψος τα 5 μέτρα. Μπορεί να φτάσει και σε μεγαλύτερα ύψη αναρριχώμενο στους κορμούς ψηλών δέντρων. Τα κλωνάρια της είναι γεμάτα αγκάθια που τη βοηθούν στην αναρρίχηση. Τα άνθη της είναι συνήθως ανοιχτά ροζ, αλλά περιλαμβάνουν μια ποικιλία από σκούρο ροζ έως λευκό. Κατά την ωρίμανση δημιουργείται ο καρπός, το **κυνόροδο** (ή μαλλιαρόκωλο) με κόκκινο-πορτοκαλί χρώμα. Οι καρποί, αν και δεν είναι τοξικοί, είναι προτιμότερο να μην τρώγονται ωμοί.

Έχει μεγάλες εφαρμογές στην πρακτική ιατρική και τη φαρμακευτική.

## Λαογραφία

Στη λαϊκή παράδοση έχει καταγραφεί η παροιμία *"ηύρε τα μαλλιαρόκωλα"* που σημαίνει ότι αυτός που είναι ιδιαίτερα σκληρός και δυνατός κάποια στιγμή θα πέσει στα ισχυρά αγκάθια της αγριοτριανταφυλλιάς *(παρεμφερής: βρήκε το δάσκαλό του)*.

## Παραπομπές


## Εξωτερικοί σύνδεσμοι
* 
* 

Κατηγορία:Ροδοειδή
Κατηγορία:Φαρμακευτικά φυτά
Κατηγορία:Μεσογειακή χλωρίδα
Κατηγορία:Θάμνοι
Αντώνιος Λιβιεράτος

Ο **Αντώνιος Λιβιεράτος** (1896 - 21 Φεβρουαρίου 1989) του Ανδρέα, ήταν Έλληνας δικηγόρος και πολιτικός που υπηρέτησε ως βουλευτής και υπουργός αλλά και συνεργάτης των Ναζί κατά τη Γερμανική Κατοχή της Ελλάδας.

## Βιογραφικά στοιχεία
Γεννήθηκε στο Ληξούρι της Κεφαλονιάς το 1896 και σπούδασε νομικά.

Στις εκλογές του 1933 εξελέγη βουλευτής Αθηνών με την Ηνωμένη Αντιπολίτευση και επανεξελέγη βουλευτής Αττικοβοιωτίας με το Λαϊκόν Κόμμα στις εκλογές του 1935 και Αθηνών το 1936 με τη Γενική Λαϊκή Ριζοσπαστική Ένωση.

Στην κυβέρνηση του Παναγή Τσαλδάρη ανέλαβε υφυπουργός Συγκοινωνίας από τον Μάρτιο έως τον Ιούλιο του 1935. Έγινε  υπουργός Δικαιοσύνης (από το 1941 έως το 1942) και προσωρινά Αγορανομίας και επίσης προσωρινά Εργασίας (το 1941) στην κυβέρνηση Τσολάκογλου.

Πέθανε στην Αθήνα και κηδεύτηκε στο Πρώτο Νεκροταφείο Αθηνών στις 22 Φεβρουαρίου 1989. Από το γάμο του απέκτησε παιδιά, εγγόνια και δισέγγονα.

## Παραπομπές


Κατηγορία:Βουλευτές Αθηνών
Κατηγορία:Βουλευτές Αττικοβοιωτίας
Κατηγορία:Έλληνες υπουργοί Αγορανομίας
Κατηγορία:Έλληνες υφυπουργοί Συγκοινωνιών
Κατηγορία:Έλληνες υπουργοί Δικαιοσύνης
Κατηγορία:Έλληνες υπουργοί Εργασίας
Λ
Γάβρος Αιτωλοακαρνανίας

Ο **Γάβρος** είναι ορεινό χωριό της Ναυπακτίας του νομού Αιτωλοακαρνανίας σε υψόμετρο 760 μέτρων. Σύμφωνα με την εφαρμογή του προγράμματος Καλλικράτης, μαζί με τα Κουτσογιανναίικα συναποτελούν την Τοπική Κοινότητα Γάβρου που ανήκει στη Δημοτική Ενότητα Πυλλήνης του Δήμου Ναυπακτίας και ο πληθυσμός της, σύμφωνα με την απογραφή του 2011, είναι 11 κάτοικοι.

## Γεωγραφικά - ιστορικά στοιχεία
Ο Γάβρος είναι κτισμένος σε κατωφερικό έδαφος στις δυτικές πλαγιές του βουνού Μακρυνόρος, επάνω στην επαρχιακή οδό Ναυπάκτου - Καταφυγίου - Άνω Χώρας και απέχει 29 χλμ. Β. απο την Ναύπακτο. Η αρχική θέση του χωριού ήταν βορειότερα της σημερινής, στη τοποθεσία "Παλιοχώρια", όπου το 1905, μετά από καθίζηση της ευρύτερης περιοχής ήρθαν στην επιφάνεια τάφοι, όστρακα και άλλα αρχαία ευρήματα, με αποτέλεσμα ορισμένοι να την ταυτίσουν με το αρχαίο Αιγίτιον. Στο Γάβρο υπάρχουν άφθονα νερά και δέκα πηγές, γι΄ αυτό τα παλιότερα χρόνια λειτουργούσαν έως και 6 μύλοι. Πολιούχος άγιος του χωριού είναι ο Άγιος Δημητρίος του οποίου ο ναός ξανακτίσθηκε το 1853.

## Διοικητικά - πληθυσμιακά στοιχεία
Το χωριό αναφέρεται το 1912 με το όνομα **Δέλγα**, πιθανόν από το παρωνύμιο *Ντέλγας*, που στα τουρκικά σημαίνει *χειρομαλάκτης*, *ντελικάτος* ενώ στα σλαβικά *μακρύς*. Το 1928 μετονομάζεται σε Γάβρος, από το φυλλοβόλο δένδρο γάβρος ή καρπίνος (*Carpinus betulus*) που φυτρώνει στην γύρω περιοχή. Σύμφωνα με το σχέδιο “Καποδίστριας”, μέχρι το 2010, ανήκε στον πρώην Δήμο Πυλήνης του Νομού Αιτωλίας και Ακαρνανίας.

### Απογραφές πληθυσμού

## Παραπομπές


Κατηγορία:Χωριά της περιφερειακής ενότητας Αιτωλοακαρνανίας
Κατηγορία:Δήμος Ναυπακτίας
Κατηγορία:Κράβαρα
Κουτσογιανναίικα Αιτωλοακαρνανίας

Τα **Κουτσογιανναίικα ** είναι ορεινό χωριό της Ναυπακτίας του νομού Αιτωλοακαρνανίας σε υψόμετρο 750 μέτρων στις πλαγιές του Βελβιτσιά. Σύμφωνα με την εφαρμογή του προγράμματος Καλλικράτης, μαζί με το Γάβρο συναποτελούν την Τοπική Κοινότητα Γάβρου που ανήκει στη Δημοτική Ενότητα Πυλλήνης του Δήμου Ναυπακτίας και ο πληθυσμός της, σύμφωνα με την απογραφή του 2011, είναι 9 κάτοικοι.

## Γεωγραφία - ιστορία
Τα Κουτσογιανναίικα βρίσκονται στις δυτικές πλαγιές του βουνού Μακρύορος, επάνω στην επαρχιακή οδό Ναυπάκτου - Καταφυγίου - Άνω Χώρας και απέχουν περίπου 32 χλμ. Β. από την Ναύπακτο. Το χωριό πήρε το όνομά του από τον Κουτσογιάννη που είχε τόπο καταγωγής την Καρυά, παλιό οικισμό του Ευπαλίου και αναγνωρίστηκε για πρώτη φορά ως οικισμός της κοινότητας Γάβρου το 1940. Σύμφωνα με το σχέδιο “Καποδίστριας”, μέχρι το 2010, ανήκε στον πρώην Δήμο Πυλλήνης του Νομού Αιτωλίας και Ακαρνανίας.

### Απογραφές πληθυσμού

## Παραπομπές


Κατηγορία:Χωριά της περιφερειακής ενότητας Αιτωλοακαρνανίας
Κατηγορία:Δήμος Ναυπακτίας
Χριστιανός Ε΄ του Όλντενμπουργκ

Ο **Χριστιανός Ε΄**, δανικά Christian V (π. 1342 - μετά τις 6 Απριλίου 1399) από τον Οίκο του Όλντενμπουργκ ήταν Κόμης του Όλντενμπουργκ (1368-1398).

## Βιογραφία
Γεννήθηκε πριν το 1347 και ήταν ο τρίτος γιος του Κορράδου Α΄, κόμη του Όλντενμπουργκ και της Ίνγκεμποργκ τoz Σάουμπουργκ, κόρης του Γεράρδου Δ΄, κόμη του Χόλσταϊν-Πλεν.

Το 1368 απεβίωσε ο πατέρας του και ο δευτερότοκος αδελφός του Γκέρχαρντ. Τον Κορράδο Α΄ διαδέχθηκαν από κοινού ο πρωτότοκος Κορράδος Β΄ και ο Χριστιανός Ε΄. Το 1386 απεβίωσε ο Κορράδος Β΄ και τον διαδέχθηκε ο γιος του Μαυρίκιος Β΄, με τον οποίο συγκυβέρνησε.

Απεβίωσε το 1399 και τον διαδέχθηκε ο μόνος γιος του Ντίτριχ.

## Οικογένεια
Νυμφεύτηκε την Αγνή του Χόλσταϊν και είχε τέκνο:
* Ντίτριχ π. 1398-1440, κόμης του Όλντενμπουργκ.

## Παραπομπές


## Εξωτερικοί σύνδεσμοι
*Christian V of Oldenburg

Κατηγορία:Οίκος του Όλντενμπουργκ
Κατηγορία:Κόμητες του Όλντενμπουργκ
Ντόρα Κέρινγκ

Η **Ντοροτέα "Ντόρα" Κέρινγκ** (γερμανικά: *Dorothea "Dora" Köring*), (11 Ιουλίου 1880 – 13 Φεβρουαρίου 1945), ήταν Γερμανίδα, πρώην πρωταθλήτρια και Ολυμπιονίκης της αντισφαίρισης.

Η Κέρινγκ συμμετείχε με τη Γερμανία στους Ολυμπιακούς αγώνες του 1912 στη Στοκχόλμη όπου κατέκτησε δύο μετάλλια. Στο απλό κατέκτησε το αργυρό μετάλλιο, στον τελικό έχασε από τη Γαλλίδα Μάργκεριτ Μπροκέντι με 2-1. Στο μεικτό διπλό κατέκτησε το χρυσό με συμπαίκτη τον Χάινριχ Σόμπουργκ.

Πρωταθλήτρια Γερμανίας το 1912 και το 1913 στο απλό. Πέθανε στις 13 Φεβρουαρίου 1945 κατά τον Βομβαρδισμό της Δρέσδης.

## Παραπομπές


Κατηγορία:Γερμανίδες αθλήτριες της αντισφαίρισης
Κατηγορία:Γερμανοί Ολυμπιονίκες
Ότο φον Μίλερ

Ο **Ότο φον Μίλερ** (*[[γερμανικά]]: Otto von Müller*), (17 Οκτωβρίου 1875 – 2 Απριλίου 1976), ήταν Γερμανός, στρατιωτικός και πρωταθλητής της αντισφαίρισης.

Συμμετείχε στους Ολυμπιακούς αγώνες του 1912 στη Στοκχόλμη όπου στο απλό αποκλείστηκε στον τέταρτο γύρο. Στο διπλό αποκλείστηκε στον δεύτερο γύρο με συμπαίκτη τον Χάινριχ Σόμπουργκ.

Πρωταθλητής Γερμανίας το 1912 στο απλό και το 1908 και το 1910 στο διπλό με συμπαίκτη τον Σόμπουργκ. Ήταν αξιωματικός του στρατού και πολέμησε στον Α΄παγκόσμο πόλεμο.

## Παραπομπές

Κατηγορία:Γερμανοί αθλητές της αντισφαίρισης
Κατηγορία:Γερμανοί στρατιωτικοί
Χάινριχ Σόμπουργκ

Ο **Χάινριχ Σόμπουργκ** (*[[γερμανικά]]: Heinrich Georg Schomburgk*), (30 Ιουνίου 1885 – 29 Μαρτίου 1965), ήταν Γερμανός, πρώην ποδοσφαιριστής, πρωταθλητής και Ολυμπιονίκης της αντισφαίρισης.

Ο Σόμπουργκ συμμετείχε με τη Γερμανία στους Ολυμπιακούς αγώνες του 1908 στη Στοκχόλμη όπου αποκλείστηκε στον πρώτο γύρο του απλού και στον δεύτερο γύρο του διπλού με συμπαίκτη τον Ότο Φρόιτζχαϊμ

Συμμετείχε επίσης στους Ολυμπιακούς αγώνες του 1912 στη Στοκχόλμη όπου κατέκτησε ένα χρυσό μετάλλιο. Στο απλό αποκλείστηκε στον τέταρτο γύρο, στο διπλό στον δεύτερο γύρο με συμπαίκτη τον Ότο φον Μίλερ. Στο μεικτό διπλό κατέκτησε το χρυσό με συμπαίκτρια τον Ντόρα Κέρινγκ.

Ήταν πρωταθλητής Γερμανίας το 1903 σε διασυλλογικό επίπεδο με την ομάδα της Λειψίας, μαζί έπαιζε και ο αδελφός του Βίχελμ Σόμπουργκ, στο μεικτό διπλό το 1922 με τη συζυγό του Toni Mettenheimer και το 1908 και το 1910 στο διπλό με συμπαίκτη τον Ότο φον Μίλερ.

## Παραπομπές


## Εξωτερικοί σύνδεσμοι
* 

Κατηγορία:Γερμανοί αθλητές της αντισφαίρισης
Κατηγορία:Γερμανοί Ολυμπιονίκες
Κατηγορία:Γερμανοί ποδοσφαιριστές
Victoria's Secret

Η **Victoria's Secret** είναι μια αμερικανική εταιρία γυναικείων εσωρούχων, ενδυμάτων και προϊόντων ομορφιάς. Με πωλήσεις 6,12 δισ. δολαρίων (2012) αποτελεί τη μεγαλύτερη εταιρία λιανικής πώλησης στο είδος της. Ανήκει εξ ολοκλήρου στην L Brands, μια εισηγμένη στο χρηματιστήριο εταιρεία.

## Μοντέλα που έχουν συνεργαστεί με την εταιρία

* Αντριάνα Λίμα
* Αλεσσάντρα Αμπρόζιο
* Ζιζέλ Μπούντχεν
* Ιρίνα Σέικ
* Τζίτζι Χαντίντ
* Μπέλα Χαντίντ
* Κένταλ Τζένερ
* Σάρα Σαμπάιο
* Τζόσεφιν Σκράιβερ
* Λάις Ριμπέιρο
* Ρόμι Στρίντ
* Αναστασία Ιωάννου
* Κάντις Σουάνπολ
* Μπεχάτι Πρίνσλοου
* Έλσα Χόσκ
* Τζάσμιν Τούκς
* Λίλι Άλντριτζ
* Μιράντα Κερ
* Ντάουτσεν Κρους
* Μάρθα Χάντ
* Τέιλορ Χιλ
* Ίζαμπελ Γκουλάρτ
* Μαρίσα Μίλλερ
* Τάιρα Μπανκς
* Έριν Χέδερτον
* Λίντσεϊ  Έλλινγκσον
* Σελίτα Ίμπανκς
* Μπάρμπαρα Πάλβιν
* Γκρέις Ελίζαμπεθ
* Λιόμι Άντερσον
* Σάν Βλοέτ
* Ντεβόν Ουΐντσορ
* Αλεξίνα Γκράχαμ
* Ρόζι Χάντινγκτον Γουάιτλι
* Φρίντα Άσεν
* Κάρλι Κλος
* Χάιντι Κλουμ
* Καρολίνα Κουρκόβα
* Άνα Μπεατρίς Μπαρός
* Σανέλ Ιμάν
* Ραφαέλλα Παναγή
*

## Παραπομπές


Κατηγορία:Μάρκες ειδών ένδυσης
MAC Cosmetics

Η **MAC Cosmetics**, που σχεδιάζεται ως **M·A·C** είναι μια εταιρία καλλυντικών που ιδρύθηκε στο Τορόντο το 1984, από τους Φρανκ Τόσκαν & Φρανκ Άντζελο. Η έδρα της πλέον είναι στη Νέα Υόρκη και από το 1988 ανήκει στην Estée Lauder Companies.

Είναι μια από τρεις μεγαλύτερες μάρκες προϊόντων ομορφιάς παγκοσμίως, με ετήσια έσοδα που ξεπερνούν τα 1 δις δολάρια.

Κατηγορία:Επιχειρήσεις των ΗΠΑ
Κατηγορία:Κοσμητική
Έγκιλμαρ Β΄ του Όλντενμπουργκ

Ο **Έγκιλμαρ Β΄**, γερμ. Egilmar II από τον Οίκο του Όλντενμπουργκ ήταν Κόμης του Όλντενμπουργκ (1108-1142).

## Βιογραφία
Ήταν o μόνος γιος του Έγκιλμαρ Α΄, κόμη του Όλντενμπουργκ και της Ρίχεντσα του Ντίτμαρσεν, κόρης του Ντέντο του Γκόσεκ.

Έγινε κόμης του Όλντενμπουργκ το διάστημα 1108-1142.

Μετά τον θάνατό του (μεταξύ 1142 και 1153) τον διαδέχτηκε ο γιος του Χριστιανός Α΄.

## Οικογένεια
Νυμφεύτηκε πριν το 1102 την Άιλικα του Βερλ-Ρίτμπεργκ, κόρη του Ερρίκου, κόμη του Ρίτμπεργκ και είχε τέκνα:
* Ερρίκος Α΄ του Όλντενμπουργκ-Βιλντεσχάουζεν 1122-1167
* Χριστιανός Α΄ 1123-1167
* Βεατρίκη του Όλντενμπουργκ 1124-πριν το 1184
* Άιλικα του Όλντενμπουργκ π. 1126-1189, παντρεύτηκε τον Ερρίκο Α΄, κόμη του Τέκλενμπουργκ
* Όθων του Όλντενμπουργκ 1130-1184

## Παραπομπές


## Πηγές
* Μiroslav Marek: European Genealogy, House of Oldenburg

Κατηγορία:Οίκος του Όλντενμπουργκ
Κατηγορία:Κόμητες του Όλντενμπουργκ
Χριστιανός Α΄ του Όλντενμπουργκ

Ο **Χριστιανός Α΄**, γερμ. Christian I (απεβ. 1167) από τον Οίκο του Όλντενμπουργκ ήταν Κόμης του Όλντενμπουργκ (1143-1167).

## Βιογραφία
Ήταν ο τρίτος γιος του Έλιμαρ Β΄, κόμη του Όλντενμπουργκ και της Άιλικα του Βερλ-Ρίτμπεργκ, κόρης του Ερρίκου, κόμη του Ρίτμπεργκ.

Το 1143 διαδέχθηκε τον πατέρα του ως κόμης του Όλντενμπουργκ. Ο πρώτος αδελφός του Ερρίκος Α΄ έγινε κόμης του Βιλντεσχάουζεν και ο δεύτερος αδελφός του Όθων ακολούθησε εκκλησιαστική σταδιοδρομία. Απεβίωσε το 1167 και τον διαδέχθηκε ο γιος του Μαυρίκιος Α΄.

## Οικογένεια
Νυμφεύτηκε την Κουνιγούνδη και είχε τέκνα:
* Μαυρίκιος Α΄ 1145-1209 ή 1211, κόμης του Όλντενμπουργκ
* Χριστιανός προ 1167-1192

## Παραπομπές


Κατηγορία:Οίκος του Όλντενμπουργκ
Κατηγορία:Κόμητες του Όλντενμπουργκ
Μαυρίκιος Α΄ του Όλντενμπουργκ

Ο **Μαυρίκιος Α΄**, γερμ. Moritz I (π. 1145 – π. 1211) από τον Οίκο του Όλντενμπουργκ ήταν Κόμης του Όλντενμπουργκ (1169-1211).

## Βιογραφία
Ήταν ο πρωτότοκος γιος του Χριστιανού Α΄ κόμη του Όλντενμπουργκ και της Κουνιγούνδης του Λόκουμ.

Διαδέχθηκε τον πατέρα του ως κόμης του Όλντενμπουργκ. Απεβίωσε π. το 1211 και τον διαδέχθηκαν οι γιοί του, Χριστιανός Β΄ και Όθων Α΄.

## Οικογένεια
Νυμφεύτηκε τη Σαλώμη, κόρη του Όθωνα Β΄ του Βίκρατ και είχε τέκνα:
* Χριστιανός Β΄ απεβ. 1233, κόμης του Όλντενμπουργκ
* Όθων Α΄ π. 1175-1251, κόμης του Όλντενμπουργκ
* Χέντβιχ απεβ. π. 1228
* Κουνιγούνδη απεβ. 1290
* Όντα
* Σαλώμη απεβ. 1267

## Παραπομπές


## Εξωτερικοί σύνδεσμοι
*www.genealogie-mittelalter.de

Κατηγορία:Οίκος του Όλντενμπουργκ
Κατηγορία:Κόμητες του Όλντενμπουργκ
Χριστιανός Β΄ του Όλντενμπουργκ

Ο **Χριστιανός Β΄**, γερμ. Christian II (απεβ. 1233) από τον Οίκο του Όλντενμπουργκ ήταν Κόμης του Όλντενμπουργκ.

## Βιογραφία
Ήταν γιος του Μαυρίκιου Α΄, κόμη του Όλντενμπουργκ και της Σαλώμης, κόρης του Όθωνα Β΄, κόμη του Βίκρατ.

Το 1211 απεβίωσε ο πατέρας του και τον διαδέχθηκε από κοινού με τον αδελφό του Όθωνα Α΄. Κυβέρνησαν αρμονικά και κατάφεραν σημαντικά να επεκτείνουν τα δικαιώματα και το έδαφος του Όλντενμπουργκ στη Φριζία.

Κατόρθωσε να σταματήσει την εξουσία του αρχιεπισκόπου της Βρέμης επί του Όλντενμπουργκ· ως αντάλλαγμα βοήθησε τους κατοίκους της Βρέμης εναντίον των εξεγερθέντων αγροτών στο Στέντινγκεν. Πολέμησε σε διαμάχες: εναντίον των φεουδαλικών επικυριάρχων του, εναντίον των εξαδέλφων του και εναντίον της κομητείας του Χόια.

## Οικογένεια
Νυμφεύτηκε την Αγνή, κόρη του Άρνολντ, κόμη του Άλτενα-Ίζενμπουργκ και είχε τέκνα:
* Όθων απεβ. π. 1280, ηγούμενος στο αββαείο της Βρέμης
* Ιωάννης Α΄ π. 1204-π. 1270, κόμης του Όλντενμπουργκ-Ντέλμενχορστ

## Αναφορές σε Πηγές
* Hans Friedl, Wolfgang Günther, Hilke Günther-Arndt, Heinrich Schmidt (eds.): Biographisches Handbuch zur Geschichte des Landes Oldenburg, Oldenburg, 1992, ISBN 3-89442-135-5

## Παραπομπές


## Εξωτερικοί σύνδεσμοι
* genealogie-mittelalter.de

Κατηγορία:Οίκος του Όλντενμπουργκ
Κατηγορία:Κόμητες του Όλντενμπουργκ
Ιωάννης Α΄ του Όλντενμπουργκ

Ο **Ιωάννης Α΄**, γερμανικά Johann I (π. 1204 - π. 1270) από τον Οίκο του Όλντνεμπουργκ ήταν Κόμης του Όλντενμπουργκ (1233-1270).

## Βιογραφία
Ήταν γιος του Χριστιανού Β΄, κόμη του Όλντενμπουργκ και της Αγνής, κόρης του Άρνολντ, κόμη του Άλτεναμ-Ίζενμπουργκ.

O Χριστιανός Β΄ κυβερνούσε από κοινού με τον αδελφό του Όθωνα Α΄. To 1233 απεβίωσε ο Χριστιανός Β΄ και τον διαδέχθηκε ο γιος του Ιωάννης Α΄. Αυτός κυβέρνησε μαζί με τον θείο του ως το 1251, οπότε απεβίωσε ο Όθων Α΄ και ο Ιωάννης Α΄ έμεινε μόνος κυβερνήτης. 

Το 1244 μαζί με τον θείο του ίδρυσε την Κιστερκιανή μονή Ρόζενταλ στο Μένσλαγκε. Η μονή το 1251 μετακινήθηκε στο δάσος Μπέρστελερ, που ανήκε στον Ιωάννη Α΄.

Τα έτη 1258-59 συμμετείχε στην Έριδα του επισκόπου της Βρέμης και έλαβε το μέρος του εξαδέλφου του Χίλντεμπολτ του Βούνστορφ εναντίον των Ρύστρινγκεν, Έστρινγκεν και Στέντινγκεν. Όταν η έριδα έληξε, κράτησε τα εδάφη που είχε κατακτήσει. Έπειτα από μια διένεξη με την πόλη της Βρέμης έπρεπε να παραχωρήσει το κάστρο της Βέρνης. Για αντιστάθμισμα έκτισε με τον θείο του το κάστρο του Ντέλμενχορστ, πράξη που προκάλεσε την έντονη αντίδραση του Στέντινγκεν.

Όπως και οι προκάτοχοί του, είχε διαφωνίες με τους συγγενείς του, τους κόμητες του Όλντενμπουργκ-Βιλντεσχάουζεν. Τελικά η κομητεία τους διαιρέθηκε μεταξύ των επισκόπων του Μύνστερ και της Βρέμης. Αυτό είχε ως αποτέλεσμα η κομητεία του να περικλείεται σχεδόν ολοκληρωτικά από τις δύο αυτές περιοχές, κάτι που οδήγησε σε διαφωνίες τους επόμενους αιώνες με τους δύο επισκόπους. 

## Οικογένεια
Νυμφεύτηκε τη Ριχέτσα, κόρη του Ερρίκου Β΄, κόμη του Χόια και είχε τέκνα:
* Χάιλβιγκ, παντρεύτηκε τον Έκμπερτ, κόμη του Μπέντχαϊμ-Τέκλενμπουργκ
* Χριστιανός Γ΄ π. 1250-1285, κόμης του Όλντενμπουργκ
* Μαυρίκιος απεβ. 1319, ιερέας στο Βιλντεσχάουζεν
* Όθων Β΄ απεβ. 1304

## Παραπομπές


## Αναφορά σε πηγές
* Hans Friedl, Wolfgang Günther, Hilke Günther-Arndt, and Heinrich Schmidt (eds.): Biographisches Handbuch zur Geschichte des Landes Oldenburg, Oldenburg, 1992, ISBN 3-89442-135-5

Κατηγορία:Οίκος του Όλντενμπουργκ
Κατηγορία:Κόμητες του Όλντενμπουργκ
Χριστιανός Γ΄ του Όλντενμπουργκ

Ο **Χριστιανός Γ΄** (γερμανικά: Christian III, πριν το 1269 - 1285) από τον Οίκο του Όλντενμπουργκ ήταν Κόμης του Όλντενμπουργκ (1270-1285).

## Βιογραφία
Ήταν ο πρωτότοκος γιος του Ιωάννη Α΄, κόμη του Όλντενμπουργκ και της Ρίχτσα, κόρης του Ερρίκου Β΄, κόμη του Χόια.

Αναφέρεται για πρώτη φορά σε έγγραφο του 1269 στο Όλντενμπουργκ ως *θεία χάριτι κόμης στο Άλντενμπορχ*. Από το 1272 ο αδελφός του Όθων Β΄ εμφανίζεται ως συγκυβερνήτης.

Κατά τα πρώτα έτη της ηγεμονίας του εξεγέρθηκαν οι υπουργοί υπό τον Ροβέρτο, ιππότη του Βέστερχολτ. Οι στασιαστές κατάφεραν να εισβάλουν στην πόλη του Όλντενμπουργκ. Ο Χριστιανός Γ΄, που ακόμη υπερασπιζόταν το κάστρο, έβαλε φωτιά στην πόλη. Οι επιτιθέμενοι έμειναν χωρίς τροφή και καταφύγιο κι έτσι αποχώρησαν. Τους καταδίωξε και τους νίκησε στη μάχη του βάλτου Τούνγκελερ, όπου αιχμαλώτισε τον Ροβέρτο και άλλους ευγενείς στασιαστές. Το Χρονικό του Ραστέντε περιγράφει τη νίκη με λεπτομέρειες.

Σε πηγές της εποχής του περιγράφεται ως ειρηνόφιλος: "οι αγρότες έζησαν σε ειρήνη και πλήρη ησυχία" και φιλικός με την Εκκλησία. Ήταν ευσεβής και ήξερε πώς να απολαμβάνει τη ζωή: "αγαπούσε το καλό κρασί". Απεβίωσε το 1285 στο Όλντενμπουργκ και τον διαδέχθηκε ο γιος του Ιωάννης Β΄.

## Οικογένεια
Νυμφεύτηκε πρώτα την 3η εξαδέλφη του πατέρα του Χέντβιχ, κόρη του Ερρίκου Δ΄, κόμη του Όλντενμπουργκ-Βιλντεσχάουζεν και έπειτα τη Γιούτα του Μπέντχαϊμ και είχε τέκνα:
* (από τον πρώτο του γάμο) Ιωάννης Β΄ (απεβ. 1315), κόμης του Όλντενμπουργκ
* Χριστιανός
* Όθων Α΄, αρχιεπίσκοπος της Βρέμης

## Παραπομπές


## Πηγές
* Hans Friedl, Wolfgang Günther, Hilke Günther-Arndt, and Heinrich Schmidt (eds.): Biographisches Handbuch zur Geschichte des Landes Oldenburg, Oldenburg 1992, ISBN 3-89442-135-5
* Hermann Lübbing: Die Rasteder Chronik 1059-1477, Oldenburg, 1976, ISBN 3-87358-087-X

Κατηγορία:Οίκος του Όλντενμπουργκ
Κατηγορία:Κόμητες του Όλντενμπουργκ
Ιωάννης Β΄ του Όλντενμπουργκ

Ο **Ιωάννης Β΄**, γερμ. Johann II (απεβ. π. 1314 ή 1316) από τον Οίκο του Όλντενμπουργκ ήταν Κόμης του Όλντενμπουργκ (1275-1301/5).

## Βιογραφία
Ήταν ο πρωτότοκος γιος του Χριστιανού Γ΄, κόμη του Όλντενμπουργκ και της Χέντβιχ, κόρης του Ερρίκου Δ΄, κόμη του Όλντενμπουργκ-Βιλντεσχάουζεν.

Διαδέχθηκε το 1275 τον πατέρα του ως κόμης του Όλντενμπουργκ. Απεβίωσε π. το 1314/1316 και τον διαδέχθηκαν οι γιοί του Χριστιανός Δ΄ (απεβ. 1334), Ιωάννης Γ΄ (απεβ. 1344) και Κορράδος Α΄.

## Οικογένεια
Νυμφεύτηκε πρώτα την Ελισάβετ, κόρη του Ιωάννη των Γουέλφων, δούκα του Μπράουνσβαϊγκ-Λύνεμπουργκ και έπειτα τη Χέντβιχ, κόμισσα του Ντίπχολτς. Είχε τέκνα:
* Χριστιανός Δ΄ απεβ. 1334, κόμης του Όλντενμπουργκ
* Ιωάννης Γ΄ απεβ. 1344, κόμης του Όλντενμπουργκ
* Κορράδος Α΄  απεβ. 1367, κόμης του Όλντενμπουργκ
* Μαυρίκιος απεβ. 1368 σε μάχη, κοσμήτορας του Συλλόγου του καθεδρικού της Βρέμης, διοικητής της επισκοπής της Βρέμης, βοηθός επίσκοπος της Βρέμης και αρχιεπίσκοπος (εκλεγμένος, αλλά όχι επικυρωμένος από τον Πάπα) της Βρέμης.
* Γκίζελα, παντρεύτηκε τον Γκέρχαρντ Γ΄, κόμη της Χόια

## Παραπομπές


Κατηγορία:Οίκος του Όλντενμπουργκ
Κατηγορία:Κόμητες του Όλντενμπουργκ
Κορράδος Α΄ του Όλντενμπουργκ

Ο **Κορράδος Α΄**, γερμ. Konrad I (απεβ. 1367) από τον Οίκο του Όλντενμπουργκ ήταν Κόμης του Όλντενμπουργκ.

## Βιογραφία
Ήταν ο τρίτος γιος του Ιωάννη Β΄, κόμη του Όλντενμπουργκ και της Χέντβιχ, κόμισσας του Ντίπχολτς. 

Το 1324 διαδέχθηκε τα μεγαλύτερα αδέλφια του Ιωάννη Γ΄ και Χριστιανό Δ΄ ως κόμης του Όλντενμπουργκ. Απεβίωσε το 1367 και τον διαδέχθηκαν οι γιοί του Κορράδος Β΄, Χριστιανός Ε΄ και ο ανιψιός του Ιωάννης Δ΄ (γιος του Ιωάννη Γ΄).

## Οικογένεια
Νυμφεύτηκε την Ίνγκεμποργκ, κόρη του Γεράρδου Δ΄, κόμη του Χόλσταϊν-Πλεν και είχε τέκνα:
* Κορράδος Β΄, κόμης του Όλντενμπουργκ
* Γεράρδος απεβ. 1368 στην κατάκτηση του Ρύστρινγκεν
* Αγνή, παντρεύτηκε τον Λούντβιχ, κόμη του Βίνστορφ
* Χριστιανός Ε΄ π. 1342-μετά το 1399

## Αναφορές σε πηγές


Κατηγορία:Οίκος του Όλντενμπουργκ
Κατηγορία:Κόμητες του Όλντενμπουργκ
Άλνος

Η **Άλνος** (επιστ. ονομ.: ***Alnus***) είναι γένος αγγειόσπερμων φυτών της οικογένειας των Βετουλοειδών (Betulaceae), δλδ. της οικογένειας της σημύδας (βετούλης). Το γένος αποτελείται από 35 είδη μόνοικων δέντρων και θάμνων, μερικά από τα οποία αποκτούν μεγάλο μέγεθος, κατανεμημένα στη βόρεια εύκρατη ζώνη, ενώ μερικά είδη απαντώνται στην Κεντρική Αμερική, καθώς και στις Άνδεις. Στην Ελλάδα απαντάται το είδος *Alnus glutinosa* («άλνος η κολλώδης» ή και «κλήθρα η κολλώδης»), γνωστό με τις ονομασίες **κλήθρα**, **σκλήθρα**, **σκλήθρος**, **σκήλιθρο** ή **κλήθρι**.

## Περιγραφή
Με λίγες εξαιρέσεις, οι άλνοι είναι φυλλοβόλα δέντρα, με έμμισχα, σκουροπράσινα, κολλώδη φύλλα. Τα άνθη τους είναι ίουλοι, με αρσενικούς, μακριούς ίουλους και κοντύτερους θηλυκούς, τα οποία εμφανίζονται πριν τα φύλλα. Η επικονίαση γίνεται κυρίως μέσω του ανέμου, αλλά υποβοηθάται και από τις μέλισσες μερικές φορές. Διαφέρουν από τις σημύδες (*Βετούλη*, το άλλο γένος της υποοικογένειας) από το γεγονός ότι οι θηλυκοί ίουλοι είναι ξυλώδεις και δεν αποσυντίθενται με την ωρίμανση, αλλά ανοίγουν με αποτέλεσμα να απελευθερώνονται οι σπόροι με παρόμοιο τρόπο με αυτό που συμβαίνει στα κωνοφόρα.

Τα μεγαλύτερα είδη είναι η «άλνος η ερυθρά» (*Alnus rubra*) στη δυτική ακτή της Βόρειας Αμερικής, και η «άλνος η κολλώδης» (*A. glutinosa*), ιθαγενές είδος της Ευρώπης, τα οποία μπορούν αμφότερα να ξεπεράσουν τα 30 μέτρα. Από την άλλη, το διαδεδομένο είδος «άλνος η πράσινη» (*Α. viridis*) είναι ένας θάμνος ο οποίος σπάνια ξεπερνά σε ύψος τα 5 μέτρα.

## Οικολογία
Οι άλνοι συνήθως βρίσκονται κοντά σε ρέματα, ποτάμια και υγρότοπους. Οι άλνοι είναι αξιοσημείωτοι για τη συμβιωτική σχέση που έχουν με τα ακτινοβακτήρια *Frankia alni*, βακτήρια τα οποία έχουν την ικανότητα να απορροφούν το άζωτο. Τα βακτήρια αυτά βρίσκονται σε ριζικούς όζους, οι οποίοι μπορεί να φτάσουν σε μέγεθος ανθρώπινης γροθιάς, με πολλούς λόβους και ανοικτό καφέ χρώμα. Το βακτήριο απορροφά το άζωτο από τον αέρα και το καθιστά προσβάσιμο από το δέντρο. Το δέντρο με τη σειρά του παρέχει στα βακτήρια σάκχαρα τα οποία παράγει μέσω της φωτοσύνθεσης. Ως αποτέλεσμα αυτής της συμβίωσης, ο άλνος βελτιώνει τη γονιμότητα του εδάφους όπου αναπτύσσεται, και έτσι, ως πρωτοπόρο είδος, παρέχει επιπλέον άζωτο για τα επόμενα είδη.

## Χρήσεις
Οι ίουλοι μερικών ειδών είναι σε κάποιο βαθμό εδώδιμοι και μπορεί να είναι πλούσιοι σε πρωτεΐνες. Αναφέρεται ότι έχουν πικρή και δυσάρεστη γεύση. Το ξύλο του άλνου χρησιμοποιείται για την παραγωγή καπνιστών τροφών.

Οι περισσότεροι κίονες οι οποίοι αποτελούν τα θεμέλια της Βενετίας προέρχονται από άλνους.

Ο κορμός των άλνων περιέχει αντιφλεγμονώδη σαλικίνη, η οποία μεταβολίζεται σε σαλικιλικό οξύ στο σώμα.

Από τον εξωτερικό φλοιό μπορεί να εξαχθεί κόκκινη βαφή και από τον εσωτερικό κίτρινη.

## Δείτε επίσης
*Λατζιά (*Quercus alnifolia* &bull; «δρυς η κληθρόφυλλος»)

## Παραπομπές


## Εξωτερικοί σύνδεσμοι

* Flora Europaea: ''Alnus''

Κατηγορία:Σημυδοειδή
Κατηγορία:Καλλωπιστικά δέντρα
Κατηγορία:Φυλλοβόλα
Χιούγκο Χάρντυ

Ο **Χιούγκο Χάρντυ** (*[[γερμανικά]]: Hugo James Hardy*), (Harvestehude, Αμβούργο, Αύγουστος 1877 - Βερολίνο, 8 Οκτωβρίου 1936), ήταν Γερμανός, νομικός και πρωταθλητής της αντισφαίρισης.

Πατέρας του ήταν ο τραπεζίτης  James Joseph Nathan Hardy και μητέρα του η Helena Ida Noemie Hardy (το γένος Cahn). Σπούδασε νομικά και άσκησε τη δικηγορία. Ήταν μέλος της *Deutschen Reichsausschuß für Olympische Spiele (DRA)*, προκάτοχος της Γερμανικής Ολυμπιακής Επιτροπής που ασχολήθηκε με τον αθλητισμό στη Δημοκρατία της Βαϊμάρης.

Ο Hugo Hardy φοίτησε στο στο Βασιλικό Γυμνάσιο Βίλχελμ (Royal Wilhelm-Gymnasium) του Βερολίνου και στη συνέχεια, την περίοδο 1895-96, στο Balliol College της Οξφόρδης. Το 1900 απέκτησε διδακτορικό δίπλωμα νομικής από το Πανεπιστήμιο της Χαϊδελβέργης. Εργάστηκε στην αποικιακή υπηρεσία της Γερμανίας και έγινε περιφερειακός επίτροπος της Γερμανικής Ανατολικής Αφρικής την περίοδο 1906-08. Αργότερα ήταν υπάλληλος στο Γερμανικό Αυτοκρατορικό Αποικιακό Γραφείο (1908) και από το 1911 ιδιωτικός γραμματέας του Υπουργού Αποικιών. Συμμετείχε στην Έκθεση Αγοράς της Λουιζιάνα το 1904 με εντολή της γερμανικής κυβέρνησης, η οποία του ζήτησε να υποβάλει αναφορά για τις αποικιακές εκθέσεις. Ήταν επίσης υπεύθυνος για τη διοργάνωση των γερμανικών εκθέσεων.

Το 1903 ο Χάρντι έγινε μέλος της Γερμανικής Επιτροπής για τους Ολυμπιακούς Αγώνες και διετέλεσε ταμίας την περίοδο 1913-23. Για να στηρίξει την προσπάθεια της γερμανικής ομάδας, δώρισε 5.000 γερμανικά μάρκα από δικά του χρήματα. Στο Σεντ Λούις, η συλλογή του με αντικείμενα από την Ανατολική Αφρική τιμήθηκε με χρυσό μετάλλιο. Ο Χάρντυ συμμετείχε με τη Γερμανία στους Ολυμπιακούς αγώνες του 1904 στο Σεντ Λούις όπου στο μονό αποκλείστηκε στον πρώτο γύρο και στο διπλό επίσης στον πρώτο γύρο με συμπαίκτη τον Αμερικανό Πολ Γκλέσον. Ήταν ο μοναδικός Ευρωπαίος που συμμετείχε στην αντισφαίριση.

Η σύζυγός του ήταν η πρώην Λουίζ Οπενχάιμ, εγγονή του Μπενουά Οπενχάιμ, πλούσιου Γερμανού τραπεζίτη και συλλέκτη έργων τέχνης. Σύμφωνα με μία πηγή, ο Χάρντι πέθανε κάτω από άγνωστες συνθήκες λίγο μετά τους Ολυμπιακούς Αγώνες του 1936, όπου ήταν ενός είδους αρχηγού της αποστολής. Η οικογένειά του ήταν εβραϊκή, γεγονός που μπορεί να εξηγήσει τον θάνατό του κατά τη διάρκεια του ναζιστικού καθεστώτος. Ωστόσο, σύμφωνα με μία άλλη πηγή, ο Χάρντι πέθανε από καρδιακή προσβολή σε νοσοκομείο του Γκούμπεν.

## Παραπομπές

Κατηγορία:Γερμανοί αθλητές της αντισφαίρισης
Κατηγορία:Γερμανοί δικηγόροι
Κομητεία Βέστρα Γκέταλαντ

Η **Κομητεία Βέστρα Γκέταλαντ** (σουηδικά: *Västra Götalands län*) είναι κομητεία της Σουηδίας και βρίσκεται στο νοτιοδυτικό τμήμα της χώρας, στο βόρειο τμήμα των δυτικών ακτών της. 

Η κομητεία Βέστρα Γκέταλαντ είναι η δεύτερη μεγαλύτερη σε πληθυσμό κομητεία της Σουηδίας και υποδιαιρείται σε 49 δήμους. Ο πληθυσμός της ανέρχεται σε 1.616.000 κατοίκους, δηλαδή στο 17% του συνολικού πληθυσμού της Σουηδίας. Η επίσημη πρωτεύουσα και έδρα του διοικητή της κομητείας είναι το Γκέτεμποργκ. Η κομητεία ιδρύθηκε το 1998, όταν συγχωνεύθηκαν η κομητεία Έλφσμποργκ (1634-1997), η κομητεία Γκέτεμποργκ και Μπόχους (1680-1997) και η κομητεία Σκάραμποργκ (1634–1997).

## Παραπομπές


## Εξωτερικοί σύνδεσμοι
*Η ιστοσελίδα της κομητείας Βέστρα Γκέταλαντ (*στα σουηδικά*) 

Βεστρα Γκεταλαντ